Petar Vukičević

Petar Vukičević (født 1956) er en norsk friidrettstrener og tidligere utøver innen hekkeløp av jugoslavisk bakgrunn. Han har trent flere norske hekkeløpere til norske rekorder og nasjonale titler, blant annet datteren Christina som pr. 2012 er innehaver av den norske rekorden på 100 meter hekk og sønnen Vladimir som innehar rekorden på 110 meter hekk.

 Karriere 
Vukičević var selv en habil utøver og vant det jugoslaviske mesterskapet på 110 meter hekk fem ganger. Han representerte Jugoslavia under Sommer-OL 1980 i Moskva.

Han møtte halvt serbiske Turid Ljiljana Syftestad, giftet seg og flyttet til Lørenskog i 1987. Han ble da trener for flere norske utøvere innen hekkeløp og sprintløp. Blant disse er Monica Grefstad, Gaute Melby Gundersen og Lena Solli Reimann, som alle har eller har hatt norske rekorder på korthekk. I tillegg har han trent Anders Erlend Idås som ble norgesmester på 100 meter i 2013.  Han trente også Kamilla Brandt til norsk mesterskap i 2003. De ble siden gift.

 E-post-saken 2012/2013 
Høsten 2012 offentliggjorde Turid Syftestad e-postutveksling mellom Vukičević og den serbiske legen og treneren Srdjan Djordjevic fra perioden 2001 til 2003. E-postene inneholdt spørsmål vedrørende et avansert dopingregime med veksthormoner og testosteron. Saken skapte stor medieinteresse. Vukičević bestridet innholdet som manipulert, mens Antidoping Norge tror at innholdet er reelt.Dagbladet: Dopingjegerne fant en prøvefeil som gjør at de ikke tror på Petar, publisert 30. januar 2013 Vukičević ble ikke dømt for saken siden den var foreldet, men Norges Friidrettsforbund suspenderte ham fra trenergjerningen.

 Etter e-postsaken 
Vukicevic fortsatte i 2013 som trener for blant andre sønnen Vladimir, Tale Ørving, Anders Erlend Idås og Kine Aaltvedt, mens datteren Christina byttet trener.Vukicevic: – Jeg ville heller beholde pappaen min enn treneren min NRK, 08. juni 2013. Friidrettsforbundet forsøker å holde avstand til Vukicevic. Forbundet vil utestenge Vukicevic fra VM NRK, 12. juli 2013

 Referanser 
sports-reference.com: Petar Vukičević , hentet 20. november 2012
friidrett.no: NM 100 m hekk kvinner   , hentet 20. november 2012
dagbladet.no (13. november 2012): Petars ekskone: - Jeg ga e-postene til Antidoping Norge, hentet 20. november 2012

 Eksterne lenker 


Kategori:Norske hekkeløpere
Kategori:Norske friidrettstrenere
Kategori:Deltakere for Jugoslavia under Sommer-OL 1980
Kategori:Friidrettsutøvere under Sommer-OL 1980
Kategori:Personer fra Beograd
Kategori:Nordmenn født i Serbia
Kategori:Fødselsdato ikke oppgitt